News Update: ยอดขาย Apple หดตัว 5% เป็นไตรมาสที่ยอดขายต่ำสุดตั้งแต่ปี 2016 ผลจาก iPhone 14 Pro และ iPhone 14 Pro Max ที่ไม่สามารถผลิตให้ทันความต้องการ - FINNOMENA
Apple รายงานผลประกอบการประจำไตรมาสเดือนธันวาคม 2022 รายได้รวม 117,154 ล้านดอลลาร์ หรือลดลง 5% จากปีก่อนหน้า ซึ่งเป็นการลดลงครั้งแรกนับตั้งแต่ปี 2019 และเป็นไตรมาสที่ยอดขายต่ำสุดตั้งแต่ปี 2016 ขณะที่ กำไรสุทธิอยู่ที่ 29,998 ล้านดอลลาร์
3 ก.พ. 2566

Apple รายงานผลประกอบการประจำไตรมาสเดือนธันวาคม 2022 รายได้รวม 117,154 ล้านดอลลาร์ หรือลดลง 5% จากปีก่อนหน้า ซึ่งเป็นการลดลงครั้งแรกนับตั้งแต่ปี 2019 และเป็นไตรมาสที่ยอดขายต่ำสุดตั้งแต่ปี 2016 ขณะที่ กำไรสุทธิอยู่ที่ 29,998 ล้านดอลลาร์
รายได้แยกตามกลุ่มธุรกิจสะท้อนชัดเจนว่ารายได้ที่ลดลงมาจาก iPhone เป็นหลัก โดยมีรายได้ 65,775 ล้านดอลลาร์ หรือลดลง 8%, Mac ลดลง 29% สู่ 7,735 ล้านดอลลาร์ ส่วน iPad เพิ่มขึ้น 30% เป็น 9,396 ล้านดอลลาร์
ซีอีโอ Tim Cook กล่าวว่าในไตรมาสที่ผ่านมา Apple มีอุปกรณ์ที่เปิดใช้งานรวมมากกว่า 2 พันล้านเครื่องเป็นครั้งแรก ส่วนซีเอฟโอ Luca Maestri บอกว่าธุรกิจ Services ก็เติบโตทำสถิติใหม่สูงสุดอีกไตรมาส มีรายได้ 20,766 ล้านดอลลาร์ มีกระแสเงินสดจากการดำเนินงานมากกว่า 3.4 หมื่นล้านดอลลาร์ ส่วนหนึ่งจะนำมาลงทุนตามแผนการเติบโตระยะยาว
รายได้ iPhone ที่กระทบหนักมาจาก iPhone 14 Pro และ iPhone 14 Pro Max ที่ไม่สามารถผลิตให้ทันความต้องการ เป็นผลจากมาตรการล็อกดาวน์ซึ่ง Apple ออกประกาศไปก่อนหน้านี้ และปัญหานี้ก็ลากยาวมาเกือบตลอดเดือนธันวาคม ส่วนปัจจุบันกลับมาเป็นปกติแล้ว
ประเด็นการปลดพนักงานในบริษัท Tech หลายแห่ง Tim Cook บอกว่า สถานการณ์ตอนนี้มีความยากลำบาก แอปเปิลเองก็ตัดค่าใช้จ่ายเช่นกัน โดยลดการรับพนักงานใหม่ และเพิ่มการพิจารณาที่มากขึ้นในการรับพนักงานแต่ละคน
ส่วนประเด็นราคาสินค้าแอปเปิลที่อาจปรับเพิ่มขึ้นอีก แม้เศรษฐกิจไม่ดี Tim Cook บอกว่าเขาไม่ตอบประเด็นราคาสินค้าที่อาจสูงขึ้น แต่มองว่าสมาร์ทโฟน ซึ่งกรณีนี้คือ iPhone เข้ามามีบทบาทกับชีวิตประจำวันของคนมากขึ้น ทั้งข้อมูลสุขภาพ การเงิน อุปกรณ์สมาร์ทโฮม คนก็จะพร้อมจ่ายมันด้วยเหตุผลที่มากขึ้น ในราคาที่พวกเขายอมรับ
อ้างอิง:
https://www.blognone.com/node/132480
https://www.cnbc.com/2023/02/02/apple-aapl-earnings-q1-2023.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone 14
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA